দানিয়েল কোলিন্দ্রেস

দানিয়েল কোলিন্দ্রেস সোলেরা (স্পেনীয়: Daniel Colindres; জন্ম: ১০ জানুয়ারি ১৯৮৫; দানিয়েল কোলিন্দ্রেস নামে সুপরিচিত) হলেন একজন কোস্টা রিকান পেশাদার ফুটবল খেলোয়াড়। তিনি বর্তমানে বাংলাদেশী ক্লাব ঢাকা আবাহনী এবং কোস্টা রিকা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলেন। কোস্টা রিকান ফুটবল ক্লাব সাপ্রিসার যুব পর্যায়ের হয়ে খেলার মাধ্যমে কোলিন্দ্রেস ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১০–১১ মৌসুমে, কোস্টা রিকান ক্লাব সাপ্রিসার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সাপ্রিসার হয়ে আট মৌসুমে ২৪৪ ম্যাচে ৫৭টি গোল করার পর ২০১৮–১৯ মৌসুমে তিনি বাংলাদেশী ক্লাব বসুন্ধরা কিংসে যোগদান করেছেন। এরপূর্বে সান্তোস গুয়াপিলেস এবং পুন্তারেনাসের হয়ে ধারে খেলেছেন। বসুন্ধরা কিংসের হয়ে তার প্রথম মৌসুমে তিনি ওস্কার ব্রুসোনের অধীনে ২০১৮–১৯ বাংলাদেশ ফুটবল প্রিমিয়ার লিগের শিরোপা জয়লাভ করেছেন। বসুন্ধরা কিংসে দুই মৌসুম অতিবাহিত করার পর পুনরায় কোস্টা রিকান ক্লাব সাপ্রিসার সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৬৯ ম্যাচে ১১টি গোল করেছেন। ২০২১–২২ মৌসুমে, তিনি সাপ্রিসা হতে বাংলাদেশী ক্লাব ঢাকা আবাহনীতে যোগদান করেছেন। কোলিন্দ্রেস ২০১১ সালে কোস্টা রিকার হয়ে আন্তর্জাতিক পর্যায়ে অভিষেক করেছেন; কোস্টা রিকার জার্সি গায়ে তিনি এপর্যন্ত ১৭ ম্যাচে অংশগ্রহণ করেছেন। তিনি কোস্টা রিকার হয়ে এপর্যন্ত ১টি ফিফা বিশ্বকাপে (২০১৮) অংশগ্রহণ করেছেন। দানিয়েল কোলিন্দ্রেস সোলেরা ১৯৮৫ সালের ১০ই জানুয়ারি তারিখে কোস্টা রিকার আলাহুয়েলায় জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম সান্তিয়াগো কোলিন্দ্রেস। ২০১১ সালের ২রা সেপ্টেম্বর তারিখে, ২৬ বছর, ৭ মাস ও ২৩ দিন বয়সে, ডান পায়ে ফুটবল খেলায় পারদর্শী কোলিন্দ্রেস মার্কিন যুক্তরাষ্ট্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কোস্টা রিকার হয়ে অভিষেক করেছেন। উক্ত ম্যাচের ৪৬তম মিনিটে আক্রমণভাগের খেলোয়াড় হোসুয়ে মার্তিনেসের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২২ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি কোস্টা রিকা ১–০ গোলের ব্যবধানে জয়লাভ করেছিল। কোস্টা রিকার হয়ে অভিষেকের বছরে কোলিন্দ্রেস সর্বমোট ২ ম্যাচে অংশগ্রহণ করেছেন। কোলিন্দ্রেস রাশিয়ায় অনুষ্ঠিত ২০১৮ ফিফা বিশ্বকাপের জন্য ওস্কার রামিরেসের অধীনে ঘোষিত কোস্টা রিকা দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পেয়েছিলেন। ১৭ই জুন তারিখে, তিনি সার্বিয়ার বিরুদ্ধে গ্রুপ পর্বে নিজেদের ১ম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। ২২ ফেব্রুয়ারি ২০২২ পর্যন্ত হালনাগাদকৃত। "Bashundhara Kings bring in striker who played Russia World Cup"। The Daily Star। ১৩ সেপ্টেম্বর ২০১৮। সংগ্রহের তারিখ ১৩ সেপ্টেম্বর ২০১৮।  "Daniel Colindres y Víctor Bolívar serán los dos nuevos refuerzos del Puntarenas F. C."। La Nación (স্পেনীয় ভাষায়)। ২ আগস্ট ২০১৩। সংগ্রহের তারিখ ২২ ফেব্রুয়ারি ২০২২।  "Colindres joins Abahani"। ২১ নভেম্বর ২০২১।  "Abahani buckle up to dethrone Kings"। ২৬ নভেম্বর ২০২১।  "Daniel Colindres celebró junto a su papá"। Al Día (স্পেনীয় ভাষায়)। ১২ নভেম্বর ২০১৭। ১২ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০২২।  "United States vs. Costa Rica - 3 September 2011"। Soccerway। ৩ সেপ্টেম্বর ২০১১। সংগ্রহের তারিখ ২২ ফেব্রুয়ারি ২০২২।  "USA - Costa Rica 0:1 (Friendlies 2011, September)"। worldfootball.net। ২২ ফেব্রুয়ারি ২০২২। সংগ্রহের তারিখ ২২ ফেব্রুয়ারি ২০২২।  "United States - Costa Rica, Sep 3, 2011 - International Friendlies - Match sheet"। Transfermarkt। ৩ সেপ্টেম্বর ২০১১। সংগ্রহের তারিখ ২২ ফেব্রুয়ারি ২০২২।  Strack-Zimmermann, Benjamin (২ সেপ্টেম্বর ২০১১)। "USA vs. Costa Rica"। National Football Teams। সংগ্রহের তারিখ ২২ ফেব্রুয়ারি ২০২২।  "FIFA World Cup Russia 2018™: List of Players" (পিডিএফ)। fifadata.com (ইংরেজি ভাষায়)। ফিফা। ১০ জুন ২০১৮। ৬ ডিসেম্বর ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০২১।  "¡La espera acabó! Ya están los 23 mundialistas" (স্পেনীয় ভাষায়)। Costa Rican Football Federation। ১৪ মে ২০১৮। সংগ্রহের তারিখ ৩১ মে ২০১৮।  "Costa Rica national team World Cup squad: Oscar Ramirez names 23-man roster featuring Keylor Navas, six MLS players - Goal.com"। goal.com। সংগ্রহের তারিখ ১২ নভেম্বর ২০১৮।  "Costa Rica 0–1 Serbia"। 2018 FIFA World Cup Russia™: Costa Rica। ৮ জুন ২০২১। সংগ্রহের তারিখ ২২ ফেব্রুয়ারি ২০২২।  Strack-Zimmermann, Benjamin (১৭ জুন ২০১৮)। "Costa Rica vs. Serbia"। National Football Teams। সংগ্রহের তারিখ ২২ ফেব্রুয়ারি ২০২২।  "Costa Rica - Serbia 0:1 (World Cup 2018 Russia, Group E)"। worldfootball.net। ১৮ জুন ২০১৮। সংগ্রহের তারিখ ২২ ফেব্রুয়ারি ২০২২।  "Costa Rica vs. Serbia - 17 June 2018"। Soccerway। ১৭ জুন ২০১৮। সংগ্রহের তারিখ ২২ ফেব্রুয়ারি ২০২২।  সকারওয়েতে দানিয়েল কোলিন্দ্রেস (ইংরেজি) সকারবেসে দানিয়েল কোলিন্দ্রেস (ইংরেজি) ট্রান্সফারমার্কেটে দানিয়েল কোলিন্দ্রেস (ইংরেজি) ওয়ার্ল্ডফুটবল.নেটে দানিয়েল কোলিন্দ্রেস (ইংরেজি) ইএসপিএন এফসিতে দানিয়েল কোলিন্দ্রেস (ইংরেজি) ন্যাশনাল-ফুটবল-টিমস.কমে দানিয়েল কোলিন্দ্রেস (ইংরেজি)